তানজিনার কাছ থেকে সরে আসলাম। আবার দেখা হল জুয়েল ভাইয়ের সাথে। উনি বললেন চল এক সাথে বসি। যেতে  বললেন, রূপসীকে কেমন লাগে বলতো? আমি বললাম, হঠাৎ এই প্রশ্ন কেন?, জুয়েল: আরে বল না। পরে বলছি। আমি: ভালই তো। জুয়েল: ওকে আমার খুব ভাল লেগেছে। আমার সাথে মানাবে না? আমি মনে মনে বলি, রূপসী আমার, আপনার সাথে মানাবে কিভাবে। মুখে বলি, ভাইয়া একটু বেশি লম্বা। আপনার সাথে মানাবে না। আপনার সাথে গোলগাল চেহারার ছোটখাট একটা মিষ্টি মেয়ে দরকার। জুয়েল: আজকালকার মেয়েরা একটু লম্বাই হয়। এতে সমস্যা নাই। আমার মেজাজ খারাপ। ব্যাটার মতলব ভাল না। ফোরামের গেট টুগেদারে আসছে নাকি বউ খুজতে আসছে। মনে হয় এইবার দেশে আসাটাকে সার্থক করতে চাচ্ছে।  এক প্লেনের টিকেটে দুই কাজ।